**Užsienietis, kuris į įmonės nuosavą kapitalą (ne AB ir ne UAB atveju – turtą) investavo ne mažiau kaip 260 tūkstančių eurų ir yra šios įmonės vadovas arba yra AB ar UAB akcininkas (UTPĮ 45 str. 1 d. 21 p.)**

**** [**nustatytos formos prašymas išduoti leidimą laikinai gyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=2052)**.** *Prašymas pateikiamas per Lietuvos migracijos informacinę sistemą (MIGRIS);*

** galiojantis kelionės dokumentas (pasas);**

** dokumentai, patvirtinantys, kad įmonė *ne mažiau kaip pastaruosius 6 mėnesius* iki kreipimosi dėl leidimo laikinai gyventi išdavimo vykdo steigimo dokumentuose nurodytą veiklą Lietuvos Respublikoje.**

**Įmonės veiklą gali patvirtinti šie dokumentai:**

* **verslo planas;**
* **dokumentai apie įmonės buveinės vietą (pvz., patalpų nuomos sutartis);**
* **ne daugiau kaip 10 įmonės ūkinę komercinę veiklą patvirtinančios sutartys\*;**
* **jeigu įmonės veiklai vykdyti reikalingi atitinkami leidimai ar licencijos, tai šie leidimai;**
* **įmonės ūkines operacijas ir ūkinius įvykius pagrindžiantys dokumentai (pvz., šios įmonės banko sąskaitos išrašas, sąskaitos-faktūros, kasos pajamų bei išlaidų orderiai);**
* **įmonės ūkinių operacijų ir ūkinių įvykių apskaitos registrai (pvz., Didžioji knyga, operacijų žurnalas);**
* **kiti.**

** darbo sutartys, patvirtinančios, kad įmonėje yra *įsteigtos ne mažiau kaip penkios darbo vietos* ir jose visą darbo laiką dirba Lietuvos Respublikos, kitos ES valstybės narės ar ELPA valstybės narės piliečiai ar nuolat Lietuvos Respublikoje gyvenantys užsieniečiai;**

**** [**dokumentas, patvirtinantis, kad užsienietis turi pakankamai lėšų ir (ar) gauna reguliarių pajamų, kurių pakanka pragyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=1195)**, pvz., *banko išduota pažyma apie turimas lėšas*\* ar *darbo sutartis*. Pragyvenimo lėšų dydis yra 1 minimali mėnesinė alga per mėnesį. Lėšų turi pakakti visam prašomo leidimo laikinai gyventi galiojimo laikotarpiui arba bent vieneriems metams;**

**** **užsieniečio pasižadėjimas, kad deklaruos savo gyvenamąją vietą gyvenamojoje patalpoje, kurios gyvenamasis plotas, tenkantis kiekvienam pilnamečiui asmeniui, deklaravusiam joje gyvenamąją vietą, bus ne mažesnis kaip 7 kvadratiniai metrai**;

** užsienio valstybės (-ių), kurioje (-iose) iki atvykimo į Lietuvos Respubliką užsienietis gyveno arba šiuo metu gyvena pastaruosius 2 metus (išskyrus atvejus, kai gyvenimas užsienio valstybėje truko trumpiau negu 6 mėnesius per 12 mėnesių laikotarpį), kompetentingos (-ų) institucijos (-ų) išduota (-os) pažyma (-os), patvirtinanti (-čios), kad šioje (šiose) valstybėje (-ėse) jis nebuvo (buvo) teistas, (teistumo pažyma), kuri turi būti išduota *ne anksčiau kaip prieš 6 mėnesius* iki prašymo išduoti leidimą laikinai gyventi priėmimo dienos. Jei užsienietis buvo teistas, teistumo pažymoje turi būti nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta\*\*;**

**** **sveikatos draudimas, kuris garantuoja būtinosios medicinos pagalbos išlaidų ir išlaidų, galinčių atsirasti dėl užsieniečio grąžinimo į užsienio valstybę dėl sveikatos priežasčių (transportavimo, įskaitant asmens sveikatos priežiūros specialisto (specialistų) palydą), apmokėjimą ir galioja visą užsieniečio buvimo ar gyvenimo Lietuvos Respublikoje laikotarpį arba bent vienerius metus\*.**

**Sveikatos draudimo nereikia, jeigu už užsienietį mokamos (bus mokamos) privalomojo sveikatos draudimo įmokos.**

**Sveikatos draudimą užsienietis gali pateikti savo pasirinkimu:**

* **pildydamas prašymą MIGRIS;**
* **atėjęs rezervuotu vizito laiku į Migracijos departamentą pateikti dokumentų ir biometrinių duomenų.**

** *jeigu už užsienietį valstybės rinkliavą sumokėjo kitas asmuo*: sumokėtos valstybės rinkliavos mokamojo pavedimo išplėstinė forma, kurioje nurodyta užsieniečio, už kurį atliktas mokėjimas, vardas (-ai), pavardė (-ės) ir asmens kodas ar gimimo data.**

**VĮ Registrų centrui turi būti pateikti šie dokumentai:**

** įmonės įsteigimo ar įsigijimo dokumentai bei įstatai (nuostatai);**

** dokumentai, patvirtinantys, kad į** **įmonės nuosavą kapitalą (ne AB ir ne UAB atveju – turtą) užsienietis *investavo ne mažiau kaip 260 tūkstančių eurų* (AB ar UAB atveju – tai užsieniečiui nuosavybės teise priklausančios bendrovės akcijos, kurių nominalioji vertė ne mažesnė kaip 260 tūkstančių eurų, o IĮ, MB ar TŪB atveju – tai įnašas (piniginis ar kitas turtas) į įmonę ar bendrovę, kurio dydis ne mažesnis negu 260 tūkstančių eurų);**

** dokumentai, kad užsienietis yra įmonės vadovas arba yra AB ar UAB akcininkas, kuriam nuosavybės teise priklausančių bendrovės akcijų nominalioji vertė yra ne mažesnė kaip 1/3 šios bendrovės įstatinio kapitalo (*AB ar UAB akcininkų sąrašas*).**

Patikrinau, ar pateikti visi reikiami dokumentai dėl leidimo laikinai gyventi išdavimo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(užsieniečio pilietybė, vardas (-ai), pavardė (-ės) ir gimimo data)

ir juos priėmiau / nepriėmiau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas (-ai) ir pavardė (-ės))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pastaba. Atvykus rezervuotu laiku į Migracijos departamentą užsieniečio buvimas Lietuvoje turi būti teisėtas.**

**\* Užsienyje išduoti dokumentai turi būti išversti į lietuvių kalbą, o vertimai – patvirtinti vertimo iš vienos kalbos į kitą paliudijimo teisę turinčio asmens ar institucijos. Banko pažyma ir sveikatos draudimą patvirtinantis dokumentas gali būti pateikti surašyti originalia anglų kalba arba gali būti pateiktas kita kalba surašyto šių dokumentų vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos.**

**\*\*****Teistumo pažyma, kurioje nurodyta, kad užsienietis nebuvo teistas, gali būti pateikta surašyta originalia anglų kalba arba gali būti pateiktas kita kalba surašyto šio dokumento vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos.**

**Teistumo pažyma, kuri nėra surašyta originalia anglų kalba arba kurioje nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta, turi būti išversta į lietuvių kalbą, o vertimas – patvirtintas vertimo iš vienos kalbos į kitą paliudijimo teisę turinčio asmens ar institucijos.**

**Teistumo pažyma turi būti legalizuota arba patvirtinta pažyma (*Apostille*) Vyriausybės nustatyta tvarka, išskyrus teistumą pažymą, išduotą:**

* **Ukrainoje, Rusijoje, Estijoje, Latvijoje ar Moldovoje;**
* **Lietuvos Respublikoje reziduojančios užsienio valstybės diplomatinės atstovybės ar konsulinės įstaigos;**
* **užsienio valstybės diplomatinės atstovybės ar konsulinės įstaigos, reziduojančio užsienyje ir akredituotos, be kitos šalies, taip pat ir Lietuvos Respublikai.**